इसकी प्रतिक्रिया में, एमआईएम के असादुद्दीन ओवैसी ने एक निहायत बेहुदा और अनावष्यक वक्तव्य दिया. उन्होंने कहा कि अगर कोई उनके गले पर छुरी भी अड़ा दे तब भी वे यह नारा नहीं लगाएंगे. तत्पष्चात, महाराष्ट्र के मुख्यमंत्री देवेन्द्र फडणवीस ने चेतावनी दी कि जो लोग भारत में रहना चाहते हैं, उन्हें यह नारा लगाना ही होगा. तथ्य यह है कि भारत माता की जय के संबंध में जो कुछ भी कहा जा रहा है, वह मुसलमानों को आतंकित करने का अपरोक्ष प्रयास है. मुसलमानों के एक तबके का मानना है कि इस्लाम उन्हें अल्लाह के अलावा किसी की आराधना करने की इजाज़त नहीं देता और भारत माता की जय का नारा लगाना, उनके धार्मिक विष्वासों के विरूद्ध है.